Komisija za tehnično kulturo

Ljubljana, 15.3.2021

**Natečaj za fotografije**

**Živžav na ulici**

Komisija za tehnično kulturo ZDUS razpisuje fotografski natečaj s katerim odpiramo prostor ustvarjalnosti za vse upokojence – ljubitelje fotografije.

**1. Pogoji za sodelovanje**

Pravico do sodelovanja imajo vsi upokojenci, člani DU, ki so vključena v ZDUS.

**2. Prijava na natečaj, označevanje fotografij in pošiljanje**

Za natečaj ni prijavnine. Na natečaju sodelujejo vsi udeleženci, ki bodo avtorske, digitalne fotografije s sklicem na temo **Živžav na ulici** poslali do vključno **30.aprila 2021** po elektronski pošti na naslov: **dijana.lukic@zdus-zveza.si**

Vsak avtor lahko sodeluje največ s tremi fotografijami ( barvnimi ali črno belimi). Fotografije morajo biti v JPEG formatu v velikosti do max 2 MB. Najdaljša stranica fotografije naj meri največ 1920 pikslov,

Vsaka fotografija naj bo obvezno označena z imenom in priimkom avtorja, zaporedno številko in naslovom fotografije. ( Primer oddaje treh fotografij: Janez Novak 1 Kurent, Janez Novak 2 Maske, Janez Novak 3 Norčije )

Lice fotografije mora biti brez podatkov.

Skupaj s fotografijami pošljite še naslednje podatke: ime in priimek avtorja, v katero DU ste včlanjeni, telefon in elektronski naslov. Prejete fotografije organizator hrani v e-arhivu ZDUS kot del natečajne dokumentacije.

**3. Avtorske pravice**

S prijavo avtor zagotavlja, da so fotografije avtorske in dovoljuje njihovo objavo za namene promocijske dejavnosti tehnične kulture v ZDUS, kar vključuje tudi objavo v medijih ZDUS, ( [reviji ZDUS Plus](http://www.zdus-zveza.si/zdusplus), Novičkah ZDUS, spletni strani ZDUS, na [Facebook ZDUS](https://www.facebook.com/ZDUS-Zveza-dru%C5%A1tev-upokojencev-Slovenije-442922382774879/) z ustrezno navedbo avtorja ).

Sodelovanje na natečaju in objave niso honorirane. Organizator natečaja ne prevzema nobene odgovornosti za nepravilno rabo ali kršenje avtorskih pravic tretjih oseb. Na natečaju ne morejo sodelovati člani ocenjevalne komisije.

Avtor fotografije je seznanjen, da bodo njegovi osebni podatki uporabljeni s ciljem zagotavljanja pravic in obveznosti ter vodenja evidence za namen promocije ZDUS. Avtor daje s prijavo na natečaj prostovoljno privolitev za zbiranje, obdelavo in hrambo njegovih osebnih podatkov v evidenci organizatorja natečaja.

Avtor je seznanjen, da ima možnost vpogleda v lastne osebne podatke, pravico do popravka in izbrisa podatkov. Avtor pošlje tako zahtevo na ZDUS [tajnistvo@zdus-zveza.si](mailto:tajnistvo@zdus-zveza.si). Organizator bo osebne podatke hranil še pet let, nato jih bo izbrisal iz evidenc.

**4. Izbor fotografij za razstavo in objavo in obveščanje avtorjev**

Prejete fotografijebo do **15. maja 2021** pregledala ocenjevalna komisija v sestavi Vladimir Kraljič – predsednik, Viljem Šetar in Nevenka Vidmar - člana. Komisija bo odločila katere in koliko fotografij bo razstavljenih in avtorji bodo o tem obveščeni do 31.maja 2021.

Komisija bo pri izboru upoštevala naslednje kriterije:

* **upoštevanje pogojev za sodelovanje,**
* **vsebinska ustreznost in skladnost z razpisano temo,**
* **estetska vrednost in tehnična dovršenost,**
* **inovativnost pristopa.**

Odločitve ocenjevalne komisije so dokončne.

**5. Razstava fotografij natečaja**

Komisija za tehnično kulturo bo pripravila razstavo izbranih fotografij v prostorih ZDUS, Kebetova ulica 9, Ljubljana. Razstava bo trajala od **1.6.2021 do 31.8.2021.**

**6. Informacije**

Podrobne informacije o natečaju dobite pri Dijani Lukić, ZDUS

Telefon: 01 515 52 41, 051 656 532, E mail: [dijana.lukic@zdus-zveza.si](mailto:dijana.lukic@zdus-zveza.si)

in pri Branku Suhadolniku 041 665 719 E mail: branko.suhadolnik@telemach.net

**7. Teme naslednjih četrtletnih fotografskih natečajev**

Komisija za tehnično kulturo bo v 2021 objavila še dva podobna četrtletna natečaja na naslednji temi:

**Utrinki iz potepanja v naravi**

**Bogastvo jeseni**

Natečaji bodo objavljeni v Novičkah ZDUS in na spletni strani ZDUS.

Vljudno vabljeni k sodelovanju in se veselimo vaših fotografij

**Predsednik Komisije za tehnično kulturo**

**Branko Suhadolnik l.r.**